rejauldu/bengali-wikipedia huggingface dataset:
উরান () ভারতের মহারাষ্ট্র রাজ্যের রায়গড় জেলার একটি উপকূলীয় শহর এবং গুরুত্বপূর্ণ বাণিজ্যিক এলাকা। এটি মুম্বাইয়ের পূর্বে, আরব সাগরের তীরে অবস্থিত এবং একটি উপদ্বীপ অঞ্চল হিসেবে পরিচিত। উরান প্রশাসনিকভাবে উরান তালুকের অন্তর্গত এবং এর ভৌগোলিক অবস্থান একে কৌশলগত দিক থেকে গুরুত্বপূর্ণ করে তোলে।   ভূগোল  উরান একটি উপদ্বীপ যা তিন দিক থেকে জল দ্বারা পরিবেষ্টিত। এর চারপাশে খাড়ি, সমুদ্র ও ছোট ছোট জলাধার রয়েছে। শহরটি মুম্বাই শহরের কাছাকাছি হওয়ায় দ্রুত শহরায়ণের প্রভাব এখানে দৃশ্যমান।   অর্থনীতি  উরানের অর্থনীতি মূলত মাছ ধরা, কৃষিকাজ এবং বন্দর-ভিত্তিক শিল্পের উপর নির্ভরশীল। শহরের বহু মানুষ মৎস্যজীবী পেশার সঙ্গে যুক্ত। এছাড়াও, বিভিন্ন শিল্পপ্রতিষ্ঠান, তেল ও গ্যাস সংস্থার অফিস এবং কাস্টমস সংক্রান্ত কার্যক্রম এখানে পরিচালিত হয়।   জওহরলাল নেহরু বন্দর  উরানের সবচেয়ে উল্লেখযোগ্য বৈশিষ্ট্য হল এখানকার **জওহরলাল নেহরু পোর্ট ট্রাস্ট (JNPT)**, যা ভারতের বৃহত্তম কন্টেইনার বন্দরগুলোর অন্যতম। এটি ভারতের আমদানি-রপ্তানি কার্যক্রমে একটি গুরুত্বপূর্ণ কেন্দ্র।   তথ্যসূত্র: [JNPT অফিসিয়াল ওয়েবসাইট](https://jnport.gov.in/)*   সামরিক গুরুত্ব  উরানে ভারতীয় নৌবাহিনীর একাধিক স্থাপনা রয়েছে, যার মধ্যে অস্ত্রাগার ও নৌঘাঁটি অন্যতম। এর উপকূলীয় অবস্থান একে একটি কৌশলগত সামরিক অবস্থান হিসেবে গড়ে তুলেছে।   ভাষা  এই অঞ্চলের প্রধান ভাষা হলো মারাঠি, যা প্রশাসনিক ও দৈনন্দিন কার্যক্রমে ব্যবহৃত হয়। হিন্দি ও ইংরেজিও কিছুসংখ্যক মানুষের মধ্যে প্রচলিত।   যোগাযোগ ব্যবস্থা  উরান থেকে মুম্বাই এবং নাভি মুম্বাইয়ের সঙ্গে সড়ক ও জলপথে সহজে যাতায়াত করা যায়। এছাড়া উরান-সেওয়ুড়ি রেললাইন নির্মাণাধীন রয়েছে, যা সম্পন্ন হলে যোগাযোগ ব্যবস্থা আরও সহজ ও দ্রুত হবে।   আরও দেখুন   [জওহরলাল নেহরু পোর্ট ট্রাস্ট](https://jnport.gov.in/)  [রায়গড় জেলা, মহারাষ্ট্র](https://en.wikipedia.org/wiki/Raigad_district)   তথ্যসূত্র
মারিনা ঝিরোভা () (জন্ম ৬ জুন ১৯৬৩, ইয়েগোরিয়েভস্ক) একজন সোভিয়েত ক্রীড়াবিদ, যিনি মূলত ১০০ মিটারে প্রতিযোগিতা করেছিলেন। তিনি মস্কো ওব্লাস্টের ট্রুডোভিয়ে রেজারভিতে প্রশিক্ষণ নিয়েছিলেন।  তিনি ১৯৮৮ সালের গ্রীষ্মকালীন অলিম্পিকে ইউএসএসআর -এর হয়ে দক্ষিণ কোরিয়ার সিউলে ৪ x ১০০ মিটার দৌড়ে প্রতিদ্বন্দ্বিতা করেন, যেখানে তিনি তার সতীর্থ লিউডমিলা কনড্রাতিয়েভা, গালিনা মালচুগিনা এবং নাটালিয়া পোমোশনিকোভা -এর সাথে ব্রোঞ্জ পদক জিতেছিলেন।   তথ্যসূত্র    ক্রীড়া রেফারেন্স বিষয়শ্রেণী:অলিম্পিক নারী স্প্রিন্টার বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী বিষয়শ্রেণী:১৯৮৮ গ্রীষ্মকালীন অলিম্পিকের পদক বিজয়ী বিষয়শ্রেণী:জীবিত ব্যক্তি বিষয়শ্রেণী:সোভিয়েত ইউনিয়নের অলিম্পিক মল্লক্রীড়াবিদ বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:রুশ নারী স্প্রিন্টার বিষয়শ্রেণী:১৯৬৩-এ জন্ম বিষয়শ্রেণী:অলিম্পিক ব্রোঞ্জপদক বিজয়ী সোভিয়েত বিষয়শ্রেণী:সোভিয়েত নারী স্প্রিন্টার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২২:৩২, ২৬ মার্চ ২০২২ (ইউটিসি) বাংলাদেশ সিভিলিয়ান ফোর্স   – (অপসারণের প্রস্তাবনা দেখুনলগ দেখুন) () সময় সংবাদের একটি প্রযুক্তি সংবাদ ছাড়া আর কোনো নির্ভরযোগ্য তথ্যসূত্র অনলাইনে পাওয়া যায়নি। সুতরাং এর তাৎপর্যপূর্ণ প্রচার নেই। — ইয়াহিয়া (আলাপ • অবদান) - ১৯:০১, ১২ মার্চ ২০২২ (ইউটিসি)  প্রস্তাবনা অনুসারে  —শাকিল (আলাপ · অবদান) ০৭:৪১, ১৮ মার্চ ২০২২ (ইউটিসি)   ≈ MS Sakib  «আলাপ»  ০৩:১৭, ২০ মার্চ ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দরকারবাদ একটি দার্শনিক মতবাদ যার মূল বক্তব্য হলো কেবল মানব জীবনের জন্য প্রাসঙ্গিক ও উপযোগী ভাবই সত্য বলে গ্রহণযোগ্য। এর ইংরেজি প্রতিশব্দ Pragmatism. শব্দটি চার্লস পার্স (Charles Piers) সর্বপ্রথম ১৮৭৮ খ্রিষ্টাব্দে তার ‘How to make our ideas clear’ প্রবন্ধে ব্যবহার করেছেন। এ-মতবাদ অনুসারে, একটি ভাব তখনই সত্য বলে পরিগণিত হবে যখন ব্যবহারিক জীবনে তা কার্যকর ও দরকারি বলে পরিগণিত হবে। দরকারি না হলে সে-ভাব অর্থহীন। ভাবের সত্যাসত্য নির্ভর করে তার দরকারিতা বা উপযুক্ততার উপর। এ-দর্শন হলো মানবজীবনের বাস্তব দিকের দর্শন। এ-দর্শনকে মানবতাবাদী দর্শনও বলা হয়।  দরকারবাদে যাদের অবদান বেশি তারা হলেন সি. পার্স, জন ডিউঈ এবং সিলার।   দরকারবাদ ও পার্স  পার্সের মতে, ধারণার কোনো স্বতঃপ্রামাণ্যতা নেই। সত্যতা হলো ধারণার কোনো আগন্তক গুণ বিশেষ। ধারণার সত্যতা পরীার সাফল্যেও মাধ্যমে সৃষ্ট গুণ বিশেষ। কোনো ধারণার সত্যতা পরী করতে গিয়ে যদি দেখা যায় যে, সে ধারণার আমাদের জীবনের কাজের সহায়ক তবে তখন আমরা ধারণাটিকে সত্য বলে গ্রহণ করতে পারি। এ-হিসেবে ধারণার ব্যবহারিক উপযোগিতা অথবা দরকার অথবা মূল্যই হচ্ছে এর সত্যতা।  বিষয়শ্রেণী:দর্শন বিষয়শ্রেণী:অভিজ্ঞতাবাদ বিষয়শ্রেণী:প্রয়োগবাদ বিষয়শ্রেণী:বিজ্ঞানের দর্শন বিষয়শ্রেণী:জ্ঞানতাত্ত্বিক মতবাদ বিষয়শ্রেণী:দার্শনিক দর্শন ও ঐতিহ্য বিষয়শ্রেণী:চার্লস স্যান্ডার্স পার্স বিষয়শ্রেণী:মার্কিন দর্শন
thumb|Peter Norvig (2013) পিটার নরভিগ () একজন মার্কিন কম্পিউটার বিজ্ঞানী। তিনি গুগল ইনকর্পোরেটেড কোম্পানির বর্তমান গবেষণা পরিচালক (Director of Research) ও প্রাক্তন অনুসন্ধান মানের পরিচালক (Director of Search Quality)।  স্টুয়ার্ট রাসেলের সাথে লেখা নরভিগের Artificial Intelligence: A Modern Approach পাঠ্যপুস্তকটি বর্তমানে বিশ্ববিদ্যালয় পর্যায়ে এ বিষয়ক আদর্শ পাঠ্যপুস্তক। নরভিগ নাসার কম্পিউটেশনাল সাইন্সেস বিভাগের প্রধান ছিলেন। এছাড়া তিনি সান মাইক্রোসিস্টেম্‌স-এও একজন সিনিয়র বিজ্ঞানী হিসেবে কাজ করেছেন।  নরভিগ ব্রাউন বিশ্ববিদ্যালয় থেকে ফলিত গণিতে স্নাতক ও ইউনিভার্সিটি অফ ক্যালিফোর্নিয়া অ্যাট বার্কলি থেকে কম্পিউটার বিজ্ঞানে পিএইচডি ডিগ্রী লাভ করেন। তিনি ইউনিভার্সিটি অফ সাদার্ন ক্যালিফোর্নিয়া-তে অধ্যাপনা করেন এবং বার্কলিতে গবেষণা শিক্ষক ছিলেন। কম্পিউটার বিজ্ঞানের বিভিন্ন ক্ষেত্রে, বিশেষত কৃত্রিম বুদ্ধিমত্তা, স্বাভাবিক ভাষা প্রক্রিয়াকরণ ও সফটোওয়্যার প্রকৌশলের উপর তার প্রায় ৫০টির মত গবেষণাপত্র প্রকাশিত হয়েছে।  ২০০৬ সালে নরভিগ অ্যাসোসিয়েশন ফর কম্পিউটিং মেশিনারি (এসিএম)-এর ফেলো নির্বাচিত হন।   নরভিগের লেখা গ্রন্থাবলি   Artificial Intelligence: A Modern Approach   Paradigms of AI Programming: Case Studies in Common Lisp   Verbmobil: A Translation System for Face-to-Face Dialog   Intelligent Help Systems for UNIX.   বহিঃসংযোগ   পিটার নরভিগের ওয়েব হোমপেজ  The Prospects for AI , ২০০৫ সালে কৃত্রিম বুদ্ধিমত্তার উপর একটি প্যানেল আলোচনা যাতে পিটার অংশ নেন।  Teach Yourself Programming in Ten Years, নতুন প্রোগ্রামারদেরকে পিটারের পরামর্শ  বিষয়শ্রেণী:কৃত্রিম বুদ্ধিমত্তা গবেষক বিষয়শ্রেণী:গুগলের কর্মচারী বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:অ্যামেরিকান অ্যাসোসিয়েশন ফর আর্টিফিশিয়াল ইন্টেলিজেন্সের ফেলো বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
রাজকুমারী হল একটি জনপ্রিয় বাংলা প্রণয়ধর্মী চলচ্চিত্র যা পরিচালনা করেন সলিল সেন। এই চলচ্চিত্রটি ১৯৭০ সালে লোকনাথ চিত্রমন্দির ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রাহুল দেব বর্মণ। এই চলচ্চিত্রটির মুখ্য চরিত্রে অভিনয় করেন উত্তম কুমার, তনুজা, ছায়া দেবী, তরুণ কুমার।  কাহিনী মঞ্জুর মা (ছায়া দেবী) খুব কঠোরভাবে শৃঙ্খলাবদ্ধ ছিলেন। মঞ্জু (তনুজা) একদিন নির্মলের গান শোনেন এবং তিনি প্রেমে পড়েন। নির্মল (উত্তম কুমার) মঞ্জুর মায়ের কাছে গিয়ে তার মাকে বলল যে সে মঞ্জুর গান শিখতে চায়। কিন্তু মঞ্জুর মা তার প্রস্তাব প্রত্যাখ্যান করেন। প্রতিদিন মঞ্জু সেলাইয়ের জন্য নির্মলের বোনের বাড়িতে যেত। সেখানেই গড়ে উঠেছিল তাদের প্রেমের গল্প। মঞ্জুর মা তাকে সেলাই করা থেকে বিরত রাখে। মঞ্জুর মা যখন সবকিছু জানেন তখন নির্মল এবং মঞ্জু বিয়ের সিদ্ধান্ত নেন। কিন্তু দুর্ভাগ্যবশত নির্মল গাড়ি দুর্ঘটনায় অন্ধ ছিলেন।  মঞ্জুর বিয়ে বন্ধ হয়ে যায়। মঞ্জু ভাবে নির্মল তাঁকে ধোঁকা দিয়েছে সেই জন্য তাকে খুঁজতে শুরু করে । না পেয়ে অন্য একজন বিয়ে সিদ্ধান্ত নেয় এবং বিয়ে দিন জানতে পারে নির্মল তাঁর বোনের বাড়িতে আছে।  অবশেষে মঞ্জু সব জানে। শেষ পর্যন্ত সত্যের জয় হয়। তারা কান্নাকাটি করে এবং  একে অপরকে জড়িয়ে ধরে।  শ্রেষ্ঠাংশে  উত্তম কুমার - নির্মল  তনুজা - মঞ্জু  ভানু বন্দ্যোপাধ্যায়    অসিত    অসিতবরণ মুখোপাধ্যায়    ছায়া দেবী    অজয় গাঙ্গুলী    হেলেন    তরুণ কুমার    দীপ্তি রায়    পাহাড়ী সান্যাল  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:১৯৭০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:হিন্দি ভাষার চলচ্চিত্র
থাম্ব|বারুহাস ইমাম বাড়ী  বারুহাস বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।  ধারণা করা হয় উপমহাদেশে মুসলিম শাসনামলে এই অঞ্চলের আবিষ্কার হয়। তখন এই অঞ্চলে মধ্যপ্রাচ্য থেকে অনেক সাধু সন্ন্যাসীর আগমন ঘটে। মোঘল সম্রাট আকবরের শাসনামলে বারুহাস গ্রামে শাহ ইমাম (রহ) আসেন এবং পরবর্তী মোঘল সম্রাট জাহাঙ্গীর সরেজমিনে বাংলা পরিদর্শনে আসেন। এ সময় তিনি বারুহাস গ্রামের শাহ ইমাম (রহ)-এর সাথে সাক্ষাৎ করেন। শাহ ইমামকে সম্রাট জাহাঙ্গীর বারুহাস গ্রামে কয়েকটি পাকাঘর এবং একটি পুকুর খনন করে দিয়েছিলেন। যা ইমাম বাড়ি নামে পরিচিত। এভাবেই প্রাকৃতিক সৌন্দর্য এবং উর্বর কৃষিভূমি থাকায় আরবীয় বাণিজ্যের সাথে চলনবিলের সংযোগ ঘটে। প্রায় ৪০০বছর পূর্বে চলনবিল এলাকার ভদ্রাবতী নদীর পাড়ে সনাতন বসতির এই অঞ্চলে ইয়েমেন থেকে আগত শেখগন প্রথম মুসলিম বসতি স্থাপন করেন।পরবর্তীতে নায়েব শেখ বাহারউদ্দিন বা "বারু শেখ" এর নামানুসারে এই অঞ্চলের নাম হয় "বারুহাস"। লোকমুখে শোনা যায় রানী ভবানীর শাসনের হাত থেকেও শেখগন এই অঞ্চল রক্ষা করেছিলেন যাতে রানীর শাসন ভদ্রাবতীর ওপারে পশ্চিমে নাটোর পর্যন্তই সীমাবদ্ধ থাকে। ব্রিটিশ শাসনামলে তাদের প্রস্তাব প্রত্যাখ্যান করা বিদ্রোহী শেখদের অপসারন করে দেলোয়ার খান চৌধুরীকে মহালের জমিদার নিযুক্ত করেন। ইমাম বাড়ি, বারুহাসের জমিদার বাড়ি ও বেহুলার কুয়া সহ অনেক ইতিহাসের সাক্ষী এই বারুহাস। দর্শনীয় স্থান ১ বারুহাস ইমাম বাড়ি  এখানে দুই রকম কথা প্রচলিত আছে।  উপরে বর্ণিত একটা  আরেকটা এরকম  সম্রাট আকবরের রাজত্ব কালে কাগমারীর দরবেশ হযরত শাহ জালাল (রঃ) এবং তার মামা শাহানশাহ হযরত বাবা আদম (রঃ) কাশ্মিরী এ অঞ্চলে আগমন ও ইসলাম প্রচার করেন। তাঁদের জীবনীতেই বিশাল জলধির মধ্যে চর জাতীয় প্রাচীন ভূমির উল্লেখ পাওয়া যায়। অনুরূপভাবে শাহজাদপুরে হযরত শাহদৌলা মখদুম (রঃ), সিরাজগঞ্জে হযরত শাহ সিরাজউদ্দিন, নওগাঁতে দাদাপীর, রাজশাহী জেলার বাঘাতে শাহাদৌলা জামী দানেশমন্দ (রঃ) এবং চর মধ্যাহ্ন দ্বীপে বারুহাস ইমামবাড়ী পীর সাহেবের আগমন ঘটে।  অরেকমতে,  (ইমাম বাড়া)  চলনবিলের ঐতিহ্যবাহী বারুহাস ইমাম বাড়া কালের সাক্ষী। প্রায় সাড়ে তিন'শ বছর আগে হাসান-হোসেন(রাঃ) স্মরণে শিয়া সম্প্রদায় ভবন দুটি নির্মাণ করেন। এখানে নামাজ আদায় এবং মিলাদ মাহফিলের ব্যাবস্থা থাকে। হোসেনি দালান বাংলাদেশের প্রথম ইমাম বাড়া। মোগল আমলে শাহসুজার নৌ সেনাপতি মীর মুরাদ ১৬৪২ খ্রিস্টাব্দে এটি নির্মাণ করে। হোসেনি দালান নির্মাণের পর থেকে শিয়া সম্প্রদায় দেশের বিভিন্ন স্থানে ছোট বড় অনেক ইমাম বাড়া নির্মাণ শুরু করে। তার একটা নিদর্শন চলবিলের চরমধ্যান্ন দ্বীপে এই ইমাম বাড়া। আশে পাশের অন্নান্য দ্বীপের ইমাম সাহেব এখানে এসে ধর্মীয় আলোচনা করতেন। পরে চরমধ্যান্ন দ্বীপ নাম পরিবর্তন করে এ গ্রামের নাম রাখা হয় বারুহাস। সবার মুখে এই স্থাপনা এখন বারুহাস ইমাম বাড়ি নামে সুপরিচিত।  কেন্দ্র|থাম্ব|278x278পিক্সেল|থাম্ব|বারুহাস ইমাম বাড়িবারুহাস ইমাম বাড়ি থাম্ব|সীমানা|কেন্দ্র  ২ বারুহাস জমিদার বাড়ি  থাম্ব|বারূহাস জমিদার বাড়ি মসজিদ থাম্ব|মসজিদ|কেন্দ্র  থাম্ব|প্রায় শত বছরের পুরনো এই জমিদার বাড়িটি ।আজ সংরক্ষণের অভাবে প্রায় ভগ্নদশা|কেন্দ্র  থাম্ব|কেন্দ্র|মসজিদ সংলগ্ন কূপ   ৩ বেহুলার কূপ  থাম্ব|এই কূপ বেহুলার জিয়ন কূপ নামে পরিচিত ।সঠিক পরিচর্যার অভাবে বিলিয়ে যাবার পথে|কেন্দ্র  জনসংখ্যা  প্রশাসনিক কাঠামো  শিক্ষা ব্যবস্থা   তথ্যসূত্র   বিষয়শ্রেণী:তাড়াশ উপজেলার ইউনিয়ন
থাম্ব|মারফা ব্র্যান্ডি|229x229পিক্সেলমারফা ব্র্যান্ডি হল এক ধরনের ব্র্যান্ডি, যা নেপালের মুস্তাং জেলার মারফা গ্রামে উৎপাদিত হয়। এটি পাসাং শেরপা দ্বারা পরিচালিত একটি খামারে উত্পাদিত বিভিন্ন ফল (নাশপাতি, এপ্রিকট, আপেল) থেকে তৈরি করা হয়।  টুকচে ব্র্যান্ডি নামক একটি অনুরূপ ব্র্যান্ডি আপেল, চেরি এবং গাজর থেকে তৈরি করা হয় কাছাকাছি জেলা তুকচে, নির্ঝর মান শেরচান এবং মানা শেরচান গ্রামে। মারফা গ্রামে, বিষ্ণু হিরাচান ভাঁটিখানাগুলিও এর স্থানীয় উৎপাদক।   তথ্যসূত্র   বিষয়শ্রেণী:নেপালে অ্যালকোহল
থাম্ব|কার্লোস ভেলাকার্লোস ভেলা (মার্চ ১, ১৯৮৯)-এ মেক্সিকোতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে তিনি মেজর লিগ সকারের লস এঞ্জেলস ফুটবল ক্লাবের একজন ফরোয়ার্ড হিসেবে খেলছেন।   বহিঃসংযোগ   Arsenal.com profile  CA Osasuna Official Website  Official U.D.Salamanca Profile  FootballDatabase.com Profile  বিষয়শ্রেণী:১৯৮৯-এ জন্ম বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ক্লাব আতলেতিকো ওসাসুনার খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:ইউনিয়ন দেপোর্তিবা সালামাংকার খেলোয়াড় বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:লস অ্যাঞ্জেলেস ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:কনকাকাফ গোল্ড কাপ বিজয়ী খেলোয়াড় বিষয়শ্রেণী:২০০৯ কনকাকাফ গোল্ড কাপের খেলোয়াড় বিষয়শ্রেণী:২০১৫ কনকাকাফ গোল্ড কাপের খেলোয়াড় বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:মেক্সিকোর আন্তর্জাতিক যুব ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:স্পেনের নাগরিকীকৃত নাগরিক বিষয়শ্রেণী:মেক্সিকোর অনূর্ধ্ব-২০ আন্তর্জাতিক ফুটবলার
জেমস স্লাইট (; জন্ম: ২০ অক্টোবর, ১৮৫৫ - মৃত্যু: ৯ ডিসেম্বর, ১৯৩০) ভিক্টোরিয়ার অ্যাশবি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন জিম স্লাইট। দলে তিনি মূলতঃ ডানহাতি ব্যাটসম্যান হিসেবে খেলতেন।   ঘরোয়া ক্রিকেট  ১৮৭৪ থেকে ১৮৮৮ সময়কালে ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার পক্ষে খেলেছিলেন। তবে রাজ্যদলের সাফল্যের প্রতিচিত্র এখানে মেলে ধরতে পারেননি তিনি। ১৮৮২-৮৩ মৌসুমে সাউথ মেলবোর্নের পক্ষে ২৭৯ রান তুলেছিলেন। অদ্যাবধি তার এ সংগ্রহটি ক্লাব রেকর্ডরূপে টিকে আছে স্ব-মহিমায়।   টেস্ট ক্রিকেট  ১৮৮০ সালে একটিমাত্র টেস্টে অংশগ্রহণের সুযোগ পেয়েছিলেন তিনি। ৬ সেপ্টেম্বর, ১৮৮০ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।  ১৮৮০ সালে অস্ট্রেলিয়া দলের সাথে ইংল্যান্ড গমন করেন। প্রথম টেস্টে অংশগ্রহণ করার সুযোগ পান। তবে, বাদ-বাকি সময়টুকুতে অসুস্থতাজনিত কারণে মাঠে অনুপস্থিত থাকতে বাধ্য হন।The Oxford Companion to Australian Cricket, Oxford, Melbourne, 1996, p. 481.   ব্যক্তিগত জীবন  ক্রিকেটের পাশাপাশি অস্ট্রেলীয় রুলস ফুটবলেও দক্ষতার স্বাক্ষর রেখেছিলেন। ভিক্টোরিয়া ফুটবল অ্যাসোসিয়েশনে (ভিএফএ) সাউথ মেলবোর্ন ফুটবল ক্লাবে খেলেছেন। এছাড়াও মাঠে আম্পায়ারের দায়িত্ব পালন করতেন তিনি।Atkinson, p. 180. ১৮৭৯ সালে আন্তঃরাজ্যীয় রুলস খেলার প্রথমটিতে আম্পায়ার হিসেবে খেলা পরিচালনা করেছিলেন তিনি।Atkinson, p. 184.  ৯ ডিসেম্বর, ১৯৩০ তারিখে ভিক্টোরিয়ার ইলস্টার্নউইকে ৭৫ বছর বয়সে জিম স্লাইটের দেহাবসান ঘটে।   তথ্যসূত্র    আরও দেখুন   উইলিয়াম মোল  জর্জ আলেকজান্ডার  কুইন্সল্যান্ড ক্রিকেট দল  এক টেস্টের বিস্ময়কারী  অ্যাশেজ সিরিজের তালিকা  অস্ট্রেলীয় টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ        গ্রন্থপঞ্জি   Atkinson, G. (1982) Everything you ever wanted to know about Australian rules football but couldn't be bothered asking, The Five Mile Press: Melbourne. .  বিষয়শ্রেণী:১৮৫৫-এ জন্ম বিষয়শ্রেণী:১৯৩০-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:জিলংয়ের ক্রীড়াবিদ বিষয়শ্রেণী:অস্ট্রেলীয় রুলস ফুটবল আম্পায়ার বিষয়শ্রেণী:ভিক্টোরিয়ার ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:দক্ষিণ মেলবোর্ন ফুটবল ক্লাবের (ভিএফএ) খেলোয়াড়
কামদেবের (সংস্কৃত: कामदेव) আরেক নাম মনসিজ, যার অর্থ মন হইতে জাত বা মনজাত, কামদেব হিন্দু প্রেমের দেবতা । তার আরও কিছু নাম রয়েছে যেমন রাগবৃন্ত (প্রেমের অঙ্কুর), অনঙ্গ (দেহহীন), কন্দর্প (দেবগণেরও কামনা সৃষ্টিকারী), মন্মথ (মন মন্থনকারী), সংস্কৃতে বলা হয় সঃ মনসঃ জাত), মদন (নেশা সৃষ্টিকারী), রতিকান্ত (রতির পতি), পুষ্পবাণ, পুষ্পধন্বা (পুষ্পবাণধারী) এবং কাম (কামনা)। কামদেব হিন্দু দেবী শ্রীর পুত্র। অন্যদিকে তিনি কৃষ্ণের পুত্র প্রদ্যুম্নের অবতার। তার স্ত্রী হলো আকাঙ্ক্ষার দেবী রতি। বৈষ্ণবরা তার আধ্যাত্মিক সত্ত্বাটিকে কৃষ্ণের সমরূপ মনে করেন।  তথ্যসূত্র  বিষয়শ্রেণী:হিন্দু দেবদেবী
লুই ব্লঁ () (; ২৯ অক্টোবর, ১৮১১ – ৬ ডিসেম্বর ১৮৮২) সাহিত্যিক, সাংবাদিক ও লেখক। ১৮৪০ সালে তার বিখ্যাত বই The Organization of Labour ("শ্রমের সংগঠন") প্রকাশ হয়। তিনি রাষ্ট্র গণতন্ত্রের পক্ষে কাজ করেন। তার মতে রাষ্ট্র কর্মশালা খামার কারখানা দোকান প্রভৃতির ব্যবস্থা করবে এবং এর জন্য অর্থ খরচ করবে। যাদের চিন্তার ভিত্তিতে ১৮৪৮ সালে ফ্রান্সে বিপ্লবের সময় এই ধরনের ব্যবস্থা গৃহীত হয় লুই তাদের অন্যতম। তার মৃত্যু ১৮৮২ সালে।  তথ্যসূত্র  বিষয়শ্রেণী:১৮১১-এ জন্ম বিষয়শ্রেণী:১৮৮২-এ মৃত্যু বিষয়শ্রেণী:ফরাসি দার্শনিক বিষয়শ্রেণী:ক্যাথলিক সমাজতন্ত্রী বিষয়শ্রেণী:ফরাসি রোমান ক্যাথলিক বিষয়শ্রেণী:ফরাসি সমাজতন্ত্রী বিষয়শ্রেণী:১৯শ শতাব্দীর রোমান ক্যাথলিক
গিলি পুঁটি বা সোনালী পুঁটি (বৈজ্ঞানিক নাম: Puntius gelius) (ইংরেজি: Golden barb) হচ্ছে Cyprinidae পরিবারের Puntius গণের একটি স্বাদুপানির মাছ।  বর্ণনা দেহ মাঝারি ও চাপা। শরীর লালচে-বাদামি বর্ণের হয়। এদের লেজের উপর কালো ডোরা থাকে এবং সামনের পৃষ্ঠ পাখনার গোড়ায় গাঢ় কালো ফোঁটা।  বিস্তৃতি বাংলাদেশ, ভারত, পাকিস্তান অঞ্চলে এ মাছ পাওরা যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:১৮২২-এ বর্ণিত মাছ
সুমন আরিয়াল (; জন্ম: ৩১ জানুয়ারি ২০০০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব ত্রিভুবন সেনাবাহিনী এবং নেপাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৮–১৯ মৌসুমে, নেপালি ক্লাব নেপাল পুলিশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল পুলিশের হয়ে মাত্র এক মৌসুম অতিবাহিত করার পর ২০১৯ সালে তিনি মনাং মরস্যাংদিতে যোগদান করেছেন। মনাং মরস্যাংদিতে এক মৌসুম অতিবাহিত করার পর ত্রিভুবন সেনাবাহিনীতে যোগদান করেছেন।  ২০১৮ সালে, সুমন নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। তিনি একই বছরে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।  প্রারম্ভিক জীবন সুমন আরিয়াল ২০০০ সালের ৩১শে জানুয়ারি তারিখে নেপালের দুমিবিকাসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুমন নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে জাপান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুমন ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ২ ম্যাচে অংশগ্রহণ করেছেন।  ২০১৮ সালের ৪ঠা সেপ্টেম্বর তারিখে, মাত্র ১৮ বছর, ৭ মাস ও ৪ দিন বয়সে, বাম পায়ে ফুটবল খেলায় পারদর্শী সুমন পাকিস্তানের বিরুদ্ধে অনুষ্ঠিত ২০১৮ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি পাকিস্তান ১–২ গোলের ব্যবধানে জয়লাভ করেছিল। নেপালের হয়ে অভিষেকের বছরে সুমন সর্বমোট ৬ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০১৮  ৬  ০ ২০১৯  ৫  ০ ২০২০  ১  ০ ২০২১  ১০  ০ সর্বমোট  ২২  ০  তথ্যসূত্র  বহিঃসংযোগ            বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নবলপুর জেলার ব্যক্তি বিষয়শ্রেণী:পুরুষ ফুটবল রক্ষণভাগের খেলোয়াড়
করিমপুর (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।  এলাকা  ভারতের সীমানা পুনর্নির্ধারণ কমিশনের নির্দেশিকা অনুসারে, ৭৭ নং করিমপুর বিধানসভা কেন্দ্রটি করিমপুর-১ সমষ্টি উন্নয়ন ব্লক এবং ঢোরাদহ-১, ঢোরাদহ-২, মুরুতিয়া, নটিডাঙা-১, নটিডাঙা-২ এবং রহমতপুর গ্রাম পঞ্চায়েত গুলি করিমপুর-২ সমষ্টি উন্নয়ন ব্লক এর অন্তর্গত।  করিমপুর বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।   বিধানসভার বিধায়ক   নির্বাচনেরবছরকেন্দ্রবিধায়করাজনৈতিক দল ১৯৫১করিমপুরহরিপদ চট্টোপাধ্যায় কিষাণ মজদুর প্রজা পার্টি১৯৫৭বিজয় লাল চট্টোপাধ্যায়ভারতীয় জাতীয় কংগ্রেস১৯৬২সমরজিত বন্দ্যোপাধ্যায়ভারতীয় জাতীয় কংগ্রেস১৯৬৭নালিনাক্ষা সান্যালবাংলা কংগ্রেস১৯৬৯নালিনাক্ষা সান্যালভারতীয় জাতীয় কংগ্রেস১৯৭১সমরেন্দ্রনাথ সান্যালভারতের কমিউনিস্ট পার্টি (মার্ক্সবাদী) ১৯৭২অরবিন্দ মণ্ডলভারতীয় জাতীয় কংগ্রেস১৯৭৭সমরেন্দ্রনাথ সান্যালভারতের কমিউনিস্ট পার্টি (মার্ক্সবাদী)১৯৮২চিত্তরঞ্জন বিশ্বাসভারতের কমিউনিস্ট পার্টি (মার্ক্সবাদী)১৯৮৭চিত্তরঞ্জন বিশ্বাসভারতের কমিউনিস্ট পার্টি (মার্ক্সবাদী)১৯৯১চিত্তরঞ্জন বিশ্বাসভারতের কমিউনিস্ট পার্টি (মার্ক্সবাদী)১৯৯৬চিত্তরঞ্জন বিশ্বাসভারতের কমিউনিস্ট পার্টি (মার্ক্সবাদী)২০০১প্রফুল্ল কুমার ভৌমিকভারতের কমিউনিস্ট পার্টি (মার্ক্সবাদী)২০০৬প্রফুল্ল কুমার ভৌমিকভারতের কমিউনিস্ট পার্টি (মার্ক্সবাদী)২০১১সমরেন্দ্রনাথ ঘোষভারতের কমিউনিস্ট পার্টি (মার্ক্সবাদী)২০১৬মহুয়া মৈত্রসর্বভারতীয় তৃণমূল কংগ্রেস ২০১৯ উপনির্বাচন বিমলেন্দু সিংহ রায়সর্বভারতীয় তৃণমূল কংগ্রেস   নির্বাচনী ফলাফল   ২০১১  ২০১১ সালের নির্বাচনে, সিপিআই (এম) এর সমরেন্দ্রনাথ ঘোষ তার নিকটতম প্রতিদ্বন্দ্বী তৃণমূল কংগ্রেসের ডা: রমেন সরকারকে পরাজিত করেন।      ১৯৭৭-২০০৬  ২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) -এর প্রফুল্ল কুমার ভৌমিক করিমপুর কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের অরবিন্দ মণ্ডলকে এবং তৃণমূল কংগ্রেসের চিত্তরঞ্জন মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ এবং ১৯৯১ সালে সিপিআই (এম) -এর চিত্তরঞ্জন বিশ্বাস কংগ্রেসের চিত্তরঞ্জন মণ্ডলকে পরাজিত করেন এবং ১৯৮৭ এবং ১৯৮২ সালে  কংগ্রেসের অরবিন্দ মণ্ডলকে পরাজিত করেন। সিপিআই (এম) -এর সমরেন্দ্রনাথ সান্যাল ১৯৭৭ সালে কংগ্রেসের অরবিন্দ মণ্ডলকে পরাজিত করেন।   ১৯৫১-১৯৭২  কংগ্রেসের অরবিন্দ মণ্ডল ১৯৭২ সালে জয়ী হন। ১৯৭১ সালে সিপিআই (এম) -এর সমরেন্দ্রনাথ সান্যাল জয়ী হন। ১৯৬৯ এবং ১৯৬৭ সালে বাংলা কংগ্রেস ও কংগ্রেসের নালিনাক্ষা সান্যাল জয়ী হন। কংগ্রেসের সমরজিৎ বন্দ্যোপাধ্যায় ১৯৬২ সালে জয়ী হন। কংগ্রেসের বিজয় লাল চট্টোপাধ্যায় ১৯৫৭ সালে জয়ী হন। ১৯৫১ সালে স্বাধীন ভারতের প্রথম নির্বাচন, কেএমপিপি'র হরিপদ চট্টোপাধ্যায় করিমপুর আসন জয়লাভ করেন।   তথ্যসূত্র   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:নদিয়া জেলার রাজনীতি
বজরা রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার সোনাইমুড়ি উপজেলায় অবস্থিত একটি রেলওয়ে স্টেশন।  ইতিহাস ১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে বজরা রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।  পরিষেবা বজরা রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো: উপকূল এক্সপ্রেস ঢাকা/নোয়াখালী এক্সপ্রেস সমতট এক্সপ্রেস নোয়াখালী কমিউটার।  তথ্যসূত্র  বিষয়শ্রেণী:নোয়াখালী জেলার রেলওয়ে স্টেশন
ফরিদপুর-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।   সীমানা    ইতিহাস  ফরিদপুর-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩নুরুল কাদীর জুনুবাংলাদেশ আওয়ামীলীগ১৯৭৯মোল্লা জালাল উদ্দীন আহমেদবাংলাদেশ আওয়ামী লীগ১৯৮০ উপ-নির্বাচনশেখ ফজলুল করিম সেলিমআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ফরিদপুর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত